

ที่ มท ๐๘๑๖.๒/ว  กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

มกราคม ๒๕๖6

เรื่อง ขอความอนุเคราะห์สถานศึกษาติดตามและสอบถามการใช้จ่ายด้านการศึกษานักเรียนทุนเสมอภาค

เรียน ผู้ว่าราชการจังหวัด (ตามบัญชีแนบท้าย)

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/224/๒๕๖6

ลงวันที่ 10 มกราคม ๒๕๖6 จำนวน 1 ชุด

ตามที่กรมส่งเสริมการปกครองท้องถิ่น ร่วมกับกองทุนเพื่อความเสมอภาคทางการศึกษา (กสศ.) ได้จัดทำบันทึกข้อตกลงความร่วมมือเพื่อดำเนินการพัฒนาหลักประกันความเสมอภาคทางการศึกษาสำหรับผู้ขาดแคลนทุนทรัพย์ พิการ ด้อยโอกาส และการพัฒนาคุณภาพครู และสถานศึกษา เมื่อวันที่ 31 ตุลาคม 2565 นั้น

กรมส่งเสริมการปกครองท้องถิ่น ได้รับแจ้งจากกองทุนเพื่อความเสมอภาคทางการศึกษา (กสศ.) ว่า จัดให้มีการวิจัยร่วมกับคณะเศรษฐศาสตร์ มหาวิทยาลัยธรรมศาสตร์ พัฒนาแนวทางการติดตามและสอบถามการใช้จ่ายด้านการศึกษาที่เกี่ยวข้องกับการใช้จ่ายทุนเสมอภาค ที่ส่งผลต่อการมาเรียนและการบรรเทาภาระค่าใช้จ่ายของครัวเรือนในปีการศึกษา ๒๕๖๕ เพื่อนำมาปรับปรุงและพัฒนาแนวทางการช่วยเหลือนักเรียนทุนเสมอภาคในปีการศึกษา ๒๕๖๖ โดยคัดเลือกกลุ่มพื้นที่การสำรวจข้อมูลในสถานศึกษาสังกัดองค์กรปกครองส่วนท้องถิ่น จำนวน ๗๖ โรงเรียน ครอบคลุมองค์กรปกครองส่วนท้องถิ่น จำนวน ๕๙ แห่ง จึงขอความร่วมมือจังหวัดแจ้งองค์กรปกครองส่วนท้องถิ่นดำเนินการ ดังนี้

๑. แจ้งสถานศึกษาที่มีรายชื่อให้ดำเนินการสำรวจเพื่อติดตามและสอบถามการใช้จ่ายด้านการศึกษานักเรียนทุนเสมอภาค โดยครูประจำชั้นบันทึกผ่านระบบ dla.thaieduforall.org ระหว่างวันที่ 16 มกราคม - 10 มีนาคม 2566

๒. สนับสนุนและกำกับการบันทึกข้อมูลการติดตามและสอบถามการใช้จ่ายด้านการศึกษานักเรียนทุนเสมอภาคของสถานศึกษา พร้อมทั้งสร้างความเข้าใจแนวทางการติดตามและขั้นตอนการใช้งานระบบสารสนเทศให้สถานศึกษาทราบ

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น  
  
กองส่งเสริมและพัฒนาการจัดการศึกษาท้องถิ่น  
กลุ่มงานยุทธศาสตร์การพัฒนาการจัดการศึกษาท้องถิ่น

รอง .อสถ.............................

ผอ.กศ..................................

ผอ.กง.ยศ.............................

หน.ฝ....................................

จนท.....................................

พิมพ์/ทาน............................

โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๔

ไปรษณีย์อิเล็กทรอนิกส์ : [saraban@dla.go.th](mailto:saraban@dla.go.th)

ผู้ประสานงาน : นางสาวศิริพรรณ สิงห์ห่วง โทร. ๐๖ ๒๖๐๓ ๖๑๖๔